Bakenshoogte

Bakenshoogte is 'n pas op 'n grondpad deur die voetheuwels van die Roggeveldberge op pad na Sutherland.

Die P2243-pad draai by Turck se pas ooswaarts uit die R354-streeksroete en sluit by die Verlatekloofpas weer by die R354 aan. Op die pad is die Bakenshoogte, Smoushoogte, Haashoogte en die Komsbergpas. Naby die noordelike punt van die pad is die geboorteplaas van N.P. van Wyk Louw.

Bakenshoogte is by nagenoeg 32° 53′ suid, 20° 40′ oos en suidoos van die Appelfontein se Rant en die Karusa-windplaas. Die pas is 4.6km lank en bereik 'n hoogte van 1110 m en 'n maksimum helling van 1:10.

Lees ook 
 Lys van bergpasse in Suid-Afrika

Bron 
 Slingsby, Peter: Tankwa-Karoo & the Roggeveld Escarpment. Slingsby Maps, 2018. www.slingsbymaps.com

Eksterne skakels 
 Bakenshoogte op mountainpassessouthafrica.co.za

Noord-Kaap
Bergpasse van Suid-Afrika